Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: manažér projektovej aktivity 3.3
Znalosť jazykov: anglický, 

2. Zahraničná pracovná cesta (ZPC):
Štát, mesto: Singapur, Singapur
Vykonaná v dňoch: 23.06.2012 – 01.07.2012
Názov prijímajúcej organizácie: (v prípade konferencie nevypĺňať)
Účel cesty: 8th TIMSS National Research Coordinators´ Meeting
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
23.06.2012 – 24.06.2012 - cesta Bratislava – Viedeň – Londýn - Singapur
25.06.2012 – 29.06.2012 - účasť na stretnutí 8th TIMSS National Research Coordinators´ Meeting
30.06.2012 – 01.07.2012 - cesta Singapur – Frankfurt - Viedeň - Bratislava

4. Stručný priebeh rokovaní:
Úvodné stretnutia prebiehali pod vedením zástupcu IEA H. Wagemakera a hlavných predstaviteľov medzinárodného centra štúdie TIMSS z Boston College Iny Mullis a Micka Martina. Účastníci boli oboznámení s časovým harmonogramom ďalšieho priebehu štúdie a prípravnými prácami k začínajúcemu novému cyklu. I. Johansone a M. Joncas informovali prítomných o priebehu samplingu hlavného merania o počte krajín, škôl, učiteľov a žiakov zapojených do jednotlivých modulov štúdie. Väčšina zúčastnených krajín splnila prísne kritéria účasti. Nasledovala informácia ohľadom kvality zberu dát a štatistických procedúr spracovávania dát. 
Ťažiskové rokovania stretnutí viedli zástupcovia Boston College, DPC a Statistic Canada a boli zamerané na záverečnú kontrolu jednotlivých kapitol medzinárodnej správy TIMSS 2011. Národní koordinátori štúdie mali možnosť kapitoly pripomienkovať. Diskusia sa venovala hlavne témam ako tvorba škály pre porovnanie dosiahnutých výsledkov jednotlivých zúčastnených krajín, sledovanie trendov  jednotlivých cyklov, prepojenie výsledkov získaných v štúdii PIRLS a TIMSS a dopad čitateľskej gramotnosti na výsledky v prírodovednej a matematickej gramotnosti. Medzinárodná správa je nevyhnutná pri tvorbe národnej správy štúdie TIMSS, ktorá je jedným z výstupov aktivity 3.3. 
Na stretnutí boli tiež národní koordinátori požiadaní o finálne pripomienkovanie národných príspevkov do pripravovanej Encyklopédie, ktorá zahŕňa stručný prehľad vzdelávacích systémov zúčastnených krajín.
Záverečné stretnutia boli venované používaniu novej verzie softvéru IDB Analyzer a pracovnému workshopu spojeného s tréningom pri spracovávaní dát a analýz. Účastníci si mohli prakticky vyskúšať a overiť výsledky niektorých analýz, ktoré budú zverejnené v medzinárodnej správe a získať tak viac skúseností pri tvorbe národných výstupov.

5. Odporúčané závery:
Pripravuje sa vydanie TIMSS Encyklopédia v septembri 2012 a medzinárodná správa bude oficiálne publikovaná v decembri 2012. Finálna verzia databázy bude zverejnená vo februári 2013.

6. Prehľad prinesenej dokumentácie a miesto jej uloženia:
Dokumentácia prezentovaná na stretnutí bola v elektronickej podobe a po zaslaní medzinárodným centrom bude uložená u národnej koordinátorky štúdie TIMSS. 

7. Osobitne vyhotovený očakávaný prínos ZPC:
Účasť na stretnutí bola nevyhnutnou podmienkou úspešného splnenia jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií (Trendy úrovne kľúčových kompetencií žiakov 4. ročníka ZŠ). Svojím obsahom priniesla mnoho informácií a praktických skúseností pre tvorbu výstupov. Bolo to posledné stretnutie národných koordinátorov štúdie TIMSS 2011 pred oficiálnym zverejnením medzinárodnej správy. 

8. Spôsob zverejnenia výsledkov ZPC, prenos získaných informácií
Výsledky zo stretnutia nebudú zverejnené, pretože až do oficiálneho vydania Medzinárodnej správy podliehajú utajeniu. 

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 03.07.2012

Správu schválil: